Beretningsåret har været travlt i FA. Året har blandt andet været præget af trepartsforhandlinger om voksen- og efteruddannelse (VEU), et skærpet politisk fokus på arbejdsmiljø og rådgivning af medlemsvirksomhederne om blandt andet ny kompleks lovgivning som GDPR (persondataforordning) og IDD (forsikringsformidling). Også medlemsaktiviteter som kurser og konferencer plus juridiske tvister har fyldt kalenderen.
I kolonnen til højre kan du læse om de indsatser i beretningsåret, som du synes, er relevante.
I sit politiske arbejde har FA i beretningsåret først og fremmest prioriteret interessevaretagelsen på Christiansborg og i EU. FA har også prioriteret at bygge alliancer med andre organisationer som eksempelvis FTF, DJØF, DA, Dansk Erhverv og Akademikerne.
I trepartsforhandlingerne om fremtidens VEU-system, som foregik i efteråret 2017, har FA i samarbejde med DJØF og Akademikerne søgt at trække forhandlingerne i en retning, der tilgodeså det videregående VEU.
Det lykkedes på enkelte strækninger. Eksempelvis har regeringen igangsat et arbejde, der skal sikre, at VEU-systemet i højere grad åbner op for folk med en videregående uddannelse.
Efter trepartsaftalen kom i hus, har FA fortsat det politiske arbejde med at italesætte behovet for et effektivt VEU-system, der favner bredere. Det er nu Uddannelses- og Forskningsministeriet, der har stafetten på dette område.
FA har i beretningsåret prioriteret den politiske indsats for at bevare det 2-årige hovedforløb for studenter på finansuddannelsen. Denne indsats er forankret i Det Faglige Udvalg, som i løbet af efteråret 2017 har rejst ønsket om et 2-årigt hovedforløb over for det politiske system. Fagligt Udvalg deltog i december 2017 i en deputation i Undervisningsudvalget.
Formålet med deputationen var først og fremmet at forklare Folketingets partier, hvilke udfordringer finanssektoren står overfor, hvis overgangsordningen ikke bliver forlænget. Formålet var også at få en pejling af dels partiernes position på dette tema og dels undervisningsministerens stillingtagen til udvalgets spørgsmål.
Undervisningsministeren svarede, at hun forstod vores bekymring, men at hun først vil tage stilling til spørgsmålet, når hun drøfter erfaringerne med erhvervsuddannelsesreformen med aftalekredsen i 2019.
FA vil i regi af Fagligt Udvalg fortsætte den konstruktive dialog med Undervisningsministeriet.
I beretningsåret er der vedtaget flere arbejdsmarkedslove, som har betydning for det finansielle arbejdsmarked.
Ændring af lov om arbejdsløshedsforsikring (L 88)
Lovændringen medfører en justering af dagpengesystemet, som betyder, at systemet bliver mere fleksibelt og bedre kan håndtere nye, skiftende og sammensatte beskæftigelsesformer. Eksempelvis betyder ændringen større vished og forudsigelighed om rettigheder for atypisk beskæftigede.
Der er grundlæggende tale om en justering af dagpengesystemet, så det bedre matcher fremtidens arbejdsmarked. Systemet bliver i højere grad baseret på objektive, registerbaserede og kontrollerbare oplysninger.
Loven blev vedtaget i december 2017 og trådte i kraft 1. januar 2018.
Læs mere om lov om arbejdsløshedsforsikring.
Loven er en udmøntning af den politiske aftale om, at alle lønmodtagere skal have ret til betalt ferie. Formålet med den nye ferielov er derfor at sikre, at lønmodtagere, herunder også nye på arbejdsmarkedet, har ret til fem ugers årlig betalt ferie i det løbende år. I praksis medfører den nye ferielov, at lønmodtagere optjener og afholder deres ferie over samme periode.
Loven blev vedtaget i januar 2018 og træder i kraft 1. september 2020.
Ændring af barselsloven
Loven har til formål at give fraværsret til fædre og medmødre, hvis barnet er dødfødt, dør eller bliver bortadopteret inden den 32. uge efter fødslen. Loven indfører dermed en såkaldt sorgorlov for forældre, der har mistet et barn.
Loven blev vedtaget i januar 2018 og trådte i kraft 1. februar 2018.
Læs mere om ændringen af barselsloven.
Lov om forretningshemmeligheder (L 125)
Lovforslaget har til formål at beskytte arbejdsgivers forretningshemmeligheder og udspringer af et EU-direktiv.
Konkret indeholder loven bl.a. regler om, i hvilke tilfælde erhvervelse, brug eller videregivelse af forretningshemmeligheder udgør henholdsvis en lovlig og en ulovlig handling. Derudover defineres begrebet forretningshemmeligheder.
Loven blev vedtaget i april 2018 og træder i kraft 9. juni 2018.
Læs mere om lov om forretningshemmeligheder.
FA har i beretningsåret gennemført flere analyser af det finansielle arbejdsmarked. Et fuldt overblik over analyserne kan ses i Nøgletal. Nedenfor gennemgås et udvalg af FA’s analyser fra beretningsåret.
Ansatte i FA’s medlemsvirksomheder
Beskæftigelsen i FA’s medlemsvirksomheder er i perioden fra 2008 til 2016 faldet med 21 procent. Fra 2016 til 2017 har der imidlertid været en lille stigning i medarbejdertallet på 0,6 procent.
Modsat resten af finansvirksomhederne er beskæftigelsen i de finansielle it-virksomheder vokset i hele perioden. I 2017 var beskæftigelsen i de finansielle it-virksomheder 15 procent højere end i 2008.
Personaleomsætningen i finanssektoren
Målt på tilgang er personaleomsætningen stigende i finanssektoren. Hvor afgangen siden sidste halvdel af 2008 næsten konstant har ligget højere end tilgangen, har det siden foråret 2016 kun været tilfældet i to ud af syv kvartaler.
Ledighed på finans- og forsikringsområdet
Ledigheden i finanssektoren er lav. I perioden fra foråret 2012 til begyndelsen af 2017 har ledigheden blandt Finansforbundets medlemmer været højere end ledigheden blandt Forsikringsforbundets medlemmer. Det sidste halve år har det været omvendt.
Uddannelsesniveau blandt sektorens medarbejdere
Uddannelsesniveauet i finanssektoren er stigende. Medarbejdere med en erhvervsuddannelse som højst fuldførte uddannelsesniveau udgør en faldende andel, mens andelen af medarbejdere med en videregående uddannelse er stigende.
Det er især de yngre medarbejdere, som trækker uddannelsesniveauet op. Det afspejler, at nye medarbejdere i sektoren typisk har et højere uddannelsesniveau i dag end tidligere.
Lønudviklingen i finanssektoren har i flere år med ganske få undtagelser været højere end på det private arbejdsmarked generelt. Siden 2. kvartal 2015 har den ligget på mellem 2,2 og 2,5 pct.
Beretningsåret 2017-2018 bød på flere medlemsaktiviteter i form af kurser og konferencer.
Kursus om persondataforordningen, juni 2017
Gå-hjem-møde om tillidsmænd, august 2017
Uddannelsespolitisk konference, september 2017
HR Master Class, september 2017
HR-Dagen 2017, oktober 2017
Medlemsmøde om persondataforordningen, november 2017
Kursus om psykisk arbejdsmiljø, november 2017
IT Finance Day, november 2017
Finanssektorens Arbejdsmiljødag, januar 2018
Webinar om den nye ferielov, januar 2018
Overenskomstkursus finans, februar 2018
Overenskomstkursus forsikring, marts 2018
Kursus om persondata, april 2018
Kursus om den nye ferielov, maj 2018
Samlet set har FA oplevet en stigning i antallet af deltagere i vores kurser og konferencer i beretningsåret. Den positive udvikling skyldes primært, at FA i beretningsåret har valgt at webstreame flere af sine kursusaktiviteter, hvilket har skabt større fleksibilitet for medlemsvirksomhederne. Derudover har FA sammen med Finansforbundet og Forsikringsforbundet i beretningsåret lanceret Finanssektorens Arbejdsmiljødag, hvor 200 medarbejdere og ledere fra sektoren deltog.
I beretningsåret 2016/2017 ændrede FA sin interessevaretagelse på EU-plan, så den i højere grad er tilpasset FA’s generelle politiske interessevaretagelse. Den linje har FA styrket yderligere i beretningsåret 2017/2018.
IDD blev endeligt vedtaget i EU-systemet i beretningsåret. Direktivet træder i kraft 1. juli 2018, men finder først anvendelse fra 1. oktober 2018.
IDD er i Danmark blevet omsat til lov om forsikringsformidling. Loven indeholder bl.a. krav til kompetencer og aflønning til ansatte hos forsikringsformidlere. Loven indeholder også en whistleblowerordning.
Kompetencekravene er blevet udmøntet i en bekendtgørelse, som blev offentliggjort i marts. FA har taget initiativ til at hjælpe Finanstilsynet med at få udarbejdet en klar vejledning til bekendtgørelsen, så eventuelle uklarheder kan blive afklaret inden 1. oktober 2018.
Fælles erklæring om distancearbejde
I november 2017 indgik EBF’s Banking Committee on European Social Affairs (BCESA), som FA er medlem af, og UNI Finance, som Finansforbundet er medlem af, en fælles erklæring om distancearbejde.
Erklæringen adresserer især distanceansattes vilkår, arbejdsmiljø og træningsbehov samt data- og cybersikkerhed i forbindelse med distancearbejde. I erklæringen defineres distancearbejde som arbejde fra en arbejdsstation hjemme eller fra et andet kontor uden for den normale arbejdsplads ved brug af IT.
Erklæringen udgør en mindre delmængde af en større fælles erklæring om digitalisering, som parterne planlægger at indgå i 2018.
FA indgår i et tæt samarbejde med arbejdsgiverorganisationerne på bankområdet i Sverige, Norge og Finland i forbindelse med disse erklæringer.
Nye medarbejdere i FA
I beretningsåret er følgende medarbejdere blevet ansat:
Nicholai Kjølberg (juridisk konsulent)
Karen Larsen (økonomisk konsulent – barselsvikar)
Fratrådte medarbejdere i FA
I beretningsåret er følgende medarbejdere fratrådt:
Claus Andersen (økonomisk konsulent – barselsvikar)
Jacob Skovholm (juridisk konsulent)
Seks virksomheder har en serviceaftale med FA, som betyder, at FA stiller en række ydelser til rådighed for virksomhederne.
FA’s skriftlige informationer
Adgang til FA’s lukkede hjemmeside
Deltagelse i møder mv. i FA
Virksomhedens medarbejdere har desuden adgang til FA’s kurser og øvrige uddannelsesaktiviteter.
Virksomheder med serviceaftaler kan derudover deltage i orienteringsmøder, som FA holder i tilknytning til overenskomstforhandlinger. Aftalen indeholder ikke bistand i fagretlige sager eller ved forhandlinger om overenskomst for virksomheden.
Pr. 31. maj 2018:
Bankdirektør Henriette Fenger Ellekrog, Danske Bank (formand)
Bankdirektør Mads Skovlund, Nordea Danmark (næstformand)
HR- og Kommunikationsdirektør Trine Ahrenkiel, Nykredit
Koncerndirektør Lars Bonde, Tryg
Direktør Else Guldager, Sydbank
Bankdirektør Lars Frank Jensen, Kreditbanken A/S
Koncerndirektør Vivian Lund, Codan
Adm. direktør Kurt Nørrisgaard, BEC
Koncerndirektør Brian Rothemejer Jacobsen, Topdanmark
Bankdirektør Peter Vinther Christensen, Salling Bank A/S
FA har i beretningsåret udgivet flere publikationer.
Guide: Ny lov om forretningshemmeligheder
Guide: Bliv klogere på de nye AUB-opgørelser
FAQ: Sådan er reglerne for finansansatte, hvis det offentlige rammes af konflikt
Oversigt over indberetningsfelter til Øvrige Arbejdsomkostninger 2017
Vejledning: Øvrige arbejdsomkostninger 2017
FAQ om praktikpladsafhængigt AUB
Lønstatistik vejledning 2018
Statistikvejledning fravær 2018
Udspil: Sådan styrker vi jobskabelsen i finanssektoren
Guide: Når medarbejderen bliver en konkurrent
Guide: Kommunal- og regionsvalg 2017
Undersøgelse: Finanssektorens uddannelsesniveau
Det betyder trepartsaftalen om fremtidens voksen-, efter- og videreuddannelse for virksomheder i finanssektoren
Uddannelsesopdelt løn- og fraværsstatistik
FAQ om ferietilkøb i forsikringsoverenskomsten
Quickguide: Indlæsning og validering af løn- og fraværsdata
Principiel bonussag
Resultatopgørelse i t.kr.
Kontingenter, indskud og serviceaftaler
18.703 22.358
19.141 22.647
Salg af bøgerne "Finansielle forretninger"
Gager og pensionsbidrag
16.530 15.654
Administrationsudgifter, inkl. lokaler, anskaffelser og vedligeholdelse af driftsmidler
5.974 6.054
Møder, rejser og repræsentation samt konferencer mv. for medlemmer
935 1.488
Fagretlige sager mv.
34 ÷ 33
23.508 23.226
÷ 3.972 ÷ 498
Foreningsskat
Årets resultat, der overføres til FA’s formue
Note til regnskabet for FA
Kontingentet er for 2017 fastsat til 400 kr. pr. medarbejder årligt. Minimumskontingentet er 15.000 kr. Fra 1. januar 2017 betales der ikke kontingent for hver 1. og hver 50. medarbejder i medlemsvirksomhederne. Virksomheder med flere end 1000 medarbejdere betaler ikke kontingent for hver 25. medarbejder for den del af medarbejderantallet, der overstiger 1000. For 2017 er kontingentet opkrævet med ¾ af det fastsatte kontingent. Ultimo 2017 er der 176 medlemsvirksomheder med 61.785 medarbejdere. Af disse betalte 67 medlemsvirksomheder med 1.147 medarbejdere minimumskontingent. Medarbejderantallet ultimo året er 883 lavere end året før.
Balance pr. 31. december i t.kr.
17.399 22.021
1.641 1.575
Diverse tilgodehavender og forudbetalte omkostninger
1.537 1.054
20.577 24.650
3.632 3.734
Skyldig foreningsskat
Formue - FA:
20.917 21.415
Formue ultimo året
16.945 20.917
20.577 24.651
Eventualforpligtelser: Ingen